KOMISSION ASETUS (ETY) N:o 828/90,
annettu 30 päivänä maaliskuuta 1990,
oliiviöljyn tuotantotukijärjestelmän soveltamista koskevista yksityiskohtaisista säännöistä annetun asetuksen (ETY) N:o 3061/84 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 2902/89(2), ja erityisesti sen 5 artiklan 5 kohdan,
sekä katsoo, että
komission asetuksen (ETY) N:o 3061/84(3), sellaisena kuin se on viimeksi muutettuna asetuksella (ETY) N:o 98/89(4), 8 artiklassa tarkennetaan yksityiskohtaiset säännöt asetuksen N:o 136/66/ETY 20 d artiklassa tarkoitetun tuen pidätyksen tuloksena olevien määrien jakamisesta; saadun kokemuksen perusteella nämä säännökset olisi mukautettava erityisesti yksikkömäärien vahvistamista koskevan määräajan osalta sekä niiden enimmäismäärien osalta, jotka voidaan maksaa ennakolta tuottajajärjestöille ja niiden liitoille,
asetuksen (ETY) N:o 3061/84 9 artiklassa säädetään tiedoista, joiden on vähintään oltava hyväksyttyjen myllyjen varastokirjanpidossa; tämän säännöksen soveltamisen helpottamiseksi olisi tarkennettava paremmin tiettyjen kyseisten tietojen sisältö,
asetuksen (ETY) N:o 3061/84 10 artiklan 2 kohdassa määritellään järjestäytymättömien oliivinviljelijöiden vuosittain tarkastettavat prosenttimäärät; tarkastuksista vastaavien toimielinten toiminnasta saadun kokemuksen perusteella tämä säännös olisi mukautettava,
asetuksen (ETY) N:o 3061/84 12 a artiklan 2 kohdassa säädetään, että tosiasiallisesti tuotetun määrän määrittämisessä on otettava huomioon oliivinviljelyä koskevan rekisterin perustiedot; markkinointivuoden 1987/1988 osalta oliivinviljelyä koskevan rekisterin perustiedot ovat olemassa Italiassa; ottaen huomioon tarpeen tehdä komission asetuksessa (ETY) N:o 2276/79(5), sellaisena kuin se on viimeksi muutettuna asetuksella (ETY) N:o 1279/89(6), tarkoitettuja täydentäviä tarkastuksia kyseisen rekisterin ensimmäisen soveltamisen johdosta olisi pidennettävä määräaikaa, joka Italialla on käytettävissään markkinointivuoden 1987/1988 tuen jäljelle jääneen osan maksamiseksi, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 3061/84 seuraavasti:
1 Korvataan 8 artiklan 1 kohdassa sanat "Ennen kunkin markkinointivuoden alkua" sanoilla "Ennen 31 päivää maaliskuuta kunakin markkinointivuonna;"
2 Korvataan 8 artiklan 3 kohta seuraavasti:
"3 Asetuksen (ETY) N:o 2261/84 11 artiklan 4 kohdassa tarkoitettu ennakkomaksu ei saa olla:
liittojen osalta suurempi kuin 70 prosenttia määrästä, joka saadaan kertomalla 1 kohdan a alakohdan mukaisesti edeltäväksi markkinointivuodeksi vahvistettu yksikkömäärä liitot muodostavien tuottajajärjestöjen jäsenmäärällä, ja
järjestöjen osalta suurempi kuin 70 prosenttia määrästä, joka saadaan kertomalla 1 kohdan b alakohdan mukaisesti edeltäväksi markkinointivuodeksi vahvistettu yksikkömäärä ennakoitujen hakemusten lukumäärällä."
3 Korvataan 9 artiklan 2 kohdan d alakohta seuraavasti:
"d) kiinteämääräisiksi määritetyt saadut öljykakkumäärät;"
4 Korvataan 9 artiklan 2 kohdan e alakohta seuraavasti:
"e) myllystä poistuneet eräkohtaiset öljymäärät, niin että vastaanottaja mainitaan. Jos puristettujen oliivien määrä koostuu useammista eristä, jotka ovat pienempiä kuin yhteen puristukseen tarvittava vähimmäismäärä, sekä perinteisen tuotantojakson myllyjen osalta että jatkuvan tuotantojakson myllyjen osalta varastokirjanpitoon on sisällyttävä myllystä poistunut öljyn kokonaismäärä eriteltynä vastaanottajien mukaan suhteessa kunkin puristamaan oliivimäärään;"
5 Korvataan 9 artiklan 2 kohdan f alakohta seuraavasti:
"f) myllystä poistuneet öljykakkumäärät:
määritettyinä eräkohtaisesti niin, että vastaanottaja mainitaan, jos määrät on myyty öljyä uuttavalle yritykselle,
määritettyinä kiinteämääräisiksi niin, että vastaanottaja mainitaan muissa tapauksissa,
punnittuina eräkohtaisesti tapauksissa, joissa myllyllä on käytettävissään vaaka."
6 Lisätään 9 artiklan 2 kohtaan alakohta seuraavasti:
"Öljykakkumäärä määritetään kiinteämääräiseksi soveltamalla puristettujen oliivien määrään seuraavia viitekertoimia:
0,35 perinteisen tuotantojakson myllyjen osalta,
0,45 jatkuvan tuotantojakson myllyjen osalta."
7 Korvataan 10 artiklan 2 kohta seuraavasti:
"2 Asetuksen (ETY) N:o 2261/84 14 artiklan 4 kohdassa tarkoitetun tarkastuksen on kohdistuttava määritettävään edustavaan prosenttimäärään järjestäytymättömistä oliivinviljelijöistä. Prosenttimäärä vaihtelee sen mukaan, ovatko komission asetuksessa (ETY) N:o 2276/79 säädetyn oliivinviljelyä koskevan rekisterin perustiedot käytettävissä vai eivät kyseisillä alueilla. Näiden tarkastusten on kohdistuttava ensisijaisesti oliivinviljelijöihin, joiden tuotantokyvyssä on tapahtunut huomattavia muutoksia."
8 Lisätään 12 b artiklan 2 kohtaan alakohta seuraavasti:
"Italia saa kuitenkin maksaa markkinointivuoden 1987/1988 tuesta jäljelle jääneen osan viimeistään 15 päivänä lokakuuta 1990."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä maaliskuuta 1990.